
KULTŪROS  IR TURIZMO SKYRIAUS VYRIAUSIOJO SPECIALISTO PAREIGYBĖS APRAŠYMAS

I. PAREIGYBĖS CHARAKTERISTIKA 

     1. Kultūros ir turizmo skyriaus vyriausiojo specialisto pareigybė yra karjeros valstybės tarnautojas.

           2. Pareigybės lygis – A

           3. Pareigybės kategorija - 9
                                          II.  PASKIRTIS

           4. Kultūros ir turizmo vyriausiojo specialisto pareigybė reikalinga rūpintis etninės kultūros globos teisinėmis, organizacinėmis, ekonominėmis ir finansinėmis priemonėmis, kurios garantuoja regiono tradicijų tęstinumą, etninės kultūros vertybių kūrimą, kaupimą, apsaugą, tyrinėjimą ir populiarinimą.

5. Koordinuoti mėgėjų ir profesionalaus meno veiklą, rūpintis jo sklaida rajone, respublikoje, užsienyje.
                                          III. VEIKLOS SRITIS
      
Šias pareigas einantis valstybės tarnautojas vykdo specialiąsias funkcijas etninės kultūros vertybių  kūrimo, kaupimo, apsaugos, tyrinėjimo ir sklaidos srityje. Bendroji veiklos sritis – dokumentų rengimas ir valdymas. 

                     IV.  SPECIALIEJI REIKALAVIMAI ŠIAS PAREIGAS EINANČIAM    

                                      VALSTYBĖS TARNAUTOJUI

6. Būti susipažinusiam su Lietuvos Respublikos Etninės kultūros valstybinės globos įstatymu bei  Lietuvos Respublikos įstatymais, Vyriausybės nutarimais ir kitais teisiniais aktais,  reglamentuojančiais kultūros veiklą.

7. Turėti aukštąjį universitetinį arba jam prilygintą išsilavinimą

         8. Mokėti savarankiškai planuoti ir įgyvendinti įvairaus pobūdžio kultūrines veiklas.

         9. Mokėti užsienio kalbą, dirbti šiomis kompiuterio programomis: MS „Word”, MS „Excel”, MS „Outlook”, Internet Explorer.

10. Išmanyti raštvedybos pagrindus.

11. Gebėti parengti nuostatus, anketas, klausimynus ir kitą metodinę medžiagą.

12. Mokėti sklandžiai reikšti mintis raštu ir žodžiu.

13. Būti kūrybingam, iniciatyviam, komunikabiliam.

14. Mokėti kaupti, sisteminti, analizuoti ir apibendrinti informaciją.
IV. PAGRINDINĖS ŠIAS PAREIGAS EINANČIO VALSTYBĖS TARNAUTOJO FUNKCIJOS
          
15. Koordinuoti visų rajono kultūros įstaigų veiklą etninės kultūros klausimais. Organizuoti konferencijas, seminarus. Inicijuoti ekspedicijas, konkursus, rajoninius žanrinius, tarptautinius renginius.  

          
16. Teikti pasiūlymus ir rengti sprendimų projektus rajono tarybai etninės kultūros ir profesionalaus meno sklaidos klausimais.

          
17. Koordinuoti kraštotyrinę veiklą rajone.

          
18. Koordinuoti tradicinės kultūros sąvado rengimo darbus.

          
19. Kuruoti rajono tautodailininkų darbą, rengti jų parodas, kūrybines stovyklas, organizuoti dalyvavimą respublikinėse ir tarptautinėse parodose ir renginiuose.

          
20. Koordinuoti folkloro  kolektyvų pasirengimą ir dalyvavimą rajono ir Lietuvos dainų šventėse.

          
21. Rūpintis tautinio kostiumo sklaida, įsigijimu, bendradarbiaujant su Lietuvos liaudies kultūros centru.

          
22. Rūpintis profesionaliosios dailės sklaida rajone, respublikoje ir užsienyje, inicijuoti ir  rengti  plenerus, parodas, rūpintis leidyba, susijusia su profesionaliosios dailės sklaida.

          
23. Rengti ir administruoti  respublikinius projektus etninės kultūros ir profesionaliosios dailės srityse.

          
24.  Rūpintis etninės kultūros srities leidybine veikla. 

          
25. Nustatyta tvarka teikti  informaciją, rengti ataskaitas aukštesniosioms  kultūros  institucijoms priskirtų funkcijų kompetencijos ribose. 

          
26. Konsultuoti rajono kultūros įstaigų darbuotojus, meno mėgėjų kolektyvų vadovus ir dalyvius, rajono visuomenės atstovus etninės kultūros klausimais.

27. Dalyvauti rengiant  strateginius kultūros ir turizmo dokumentus, kultūros programą.  

28. Palaikyti ryšius su Kultūros ministerijos, Lietuvos liaudies kultūros centru ir kitomis respublikinėmis institucijomis priskirtų funkcijų kompetencijos ribose.

29. Nustatyta tvarka nagrinėti fizinių ir juridinių asmenų prašymus, skundus, savivaldybės tarybos narių paklausimus ir rengti jiems atsakymus priskirtų funkcijų kompetencijos ribose. 

            30. Dalyvauti kitų institucijų ir įstaigų sudarytų komisijų ir darbo grupių veikloje pagal priskirtų funkcijų kompetenciją.

            31.  Vykdyti kitus Kultūros ir turizmo skyriaus vedėjo pavedimus.

VI. ŠIAS PAREIGAS EINANČIO VALSTYBĖS TARNAUTOJO PAVALDUMAS
      
32.  Vyriausiasis specialistas pavaldus savivaldybės administracijos Kultūros ir turizmo skyriaus vedėjui.      

